Cathinka Tandberg

Cathinka Cecilie Friis Tandberg (født 18. juni 2004) er en norsk fotballspiller som spiller for Linköping FC.

Klubbkarriere 
Hun begynte å spille fotball i Heming som femåring, der spilte hun frem til hun gikk til Stabæk i 2018.

Før 2020-sesongen signerte hun for Lyn. Debuten i Toppserien kom i bortekampen mot Avaldsnes i juli 2020.

I desember 2022 signerte hun for den svenske klubben Linköping FC.

Landslagskarriere 
Tandberg har aldersbestemte landskamper for J15, J16, J19 og U23-landslaget til Norge. Hun var en del av det norske J19-landslaget som tok sølv i U19-EM 2022.

Hun ble tatt ut på det norske A-landslaget for første gang i oktober 2023. Hun debuterte i Nations League-kampen mot Frankrike på Ullevaal Stadion, den 27. oktober 2023.

Referanser

Eksterne lenker 
 

Norske fotballspillere
Norske damelandslagsspillere i fotball
Fotballspillere for Lyn Fotball Damer
Norske fotballspillere i Sverige
Fødsler i 2004